rejauldu/bengali-wikipedia huggingface dataset:
স্টেট রুট ২২০ (এসআর ২২০) ওয়াশিংটন, মার্কিন যুক্তরাষ্ট্রের ইয়াকিমা প্রদেশের, ইয়াকামা ইণ্ডিয়ান রিজার্ভেশনে, সম্পূর্ণভাবে অবস্থিত একটি ২৭.৪২ মাইল (৪৪.১৩ কিমি) দীর্ঘ রাষ্ট্রীয় মহাসড়ক। মহাসড়কটি পশ্চিমের ফোর্ট সিমকো স্টেট পার্ক থেকে পূর্ব দিকে হোয়াইট সোয়ান এবং টপিনিসকে সংযুক্ত করেছে। মহাসড়কটি ১৯১৫ এবং ১৯৩৭ সালের মধ্যে কোন একসময় নির্মিত হয়েছিল, এবং ১৯৬৪ সালের স্টেট হাইওয়ে পূনঃসংখ্যায়িত করার সময় দ্বিতীয় শ্রেণীর রাষ্ট্রীয় মহাসড়ক ৩বি থেকে পূনঃসংখ্যায়িত করা হয়েছিল। রাস্তাটি ১৯৯১ সালের আইন-প্রণয়নের সময় রাষ্ট্রীয় মহাসড়ক ব্যবস্থা থেকে অপসারণ করা হবে বলে কঠোরভাবে সমালোচনা করা হয়েছিল এবং এপ্রিল ১, ১৯৯২ সালে অপসারণ করা হয়েছিল।   যাত্রাপথের বিবরণ  এসআর ২২০ ফোর্ট সিমকো স্টেট পার্কে শুরু হয়েছে, এটা হ্যাক রোডের ছেদ পর্যন্ত ফোর্ট সিমকো রোড বরাবর পূর্বদিকে এগিয়েছে। হ্যাক রাস্তার সঙ্গে টি-ছেদে, মহাসড়কটি উত্তরে ঘুরেছে, এবং হোয়াইট সোয়ান রাস্তার সাথে ছেদ পর্যন্ত হ্যাক রাস্তা বরাবর চলে গেছে। মহাসড়কটি হোয়াইট সোয়ান রোড বরাবর পূর্ব ফিরে এসে, কার্টিস রাস্তা বরাবর দক্ষিণে বাঁক নেয়ার আগে, হোয়াইট সোয়ান শহরের কেন্দ্রস্থলের মধ্যদিয়ে অতিক্রম করেছে। মহাসড়কটি কার্টিস রাস্তায় পূর্বদিকে ঘোরার আগে এবং ফোর্ট রোডে উপনিত হয়ে , টপিনিশ, সিমকো ও পশ্চিমী রেলপথের প্রাক্তন অংশ বি.এন.এস.এফ রেলওয়ে রেললাইন পাশ দিয়ে অতিক্রম করে গেছে।  ফোর্ট রোড ইঊ.এস রুট ৯৭(ইঊ.এস- ৯৭) ছেদ আগে প্রায় ১৮ মাইল (২৯ কিমি) পুরোপুরি পূর্বদিকে চলে গেছে। ইঊ.এস- ৯৭ পার হয়ে, মহাসড়কটি এস.আর-২২ এর প্রান্তের আগে পশ্চিমের টপিনিশ শহরের রাস্তার মধ্য দিয়ে চলতে থাকে।  প্রতি বছর পরিবহন ওয়াশিংটন স্টেট ডিপার্টমেন্ট (ডাব্লিউ.এস.ডি.ও.টি) রাজ্যের মধ্যে যানবাহনের পরিমাণ পরিমাপের জন্য মহাসড়কটিতে একটি ধারাবাহিক জরিপ পরিচালনা করে। একে বছরে গড়ে প্রতিদিন ট্রাফিক ভলিউমের পরিমাণ, বার্ষিক গড় দৈনিক ট্রাফিক (এএডিটি) পদে প্রকাশ করা হয়। ১৯৯১ সালে, ডাব্লিউ.এস.ডি.ও.টি হিসাবে ৩৪০টির কম যানবাহন মহাসড়কটির পশ্চিম প্রান্ত দিয়ে যাতায়াত করে এবং ৯,৩০০টির বেশি যানবাহন এস.আর-২২ এর মধ্যে যাতায়াত করে।   ইতিহাস  মহাসড়কটি প্রথমে ১৯১৫ এবং ১৯৩৭ সালের কিছু সময়ের মধ্যে  হোয়াইট সোয়ান থেকে ফোর্ট সিমকো অংশের সংযোগের জন্য ১৯৩৭ সালে নির্মিত হয়েছিল।  যখন এসআর ২২০ নম্বর মহাসড়কেটিতে প্রয়োগ করা হয়, তখন মহাসড়কটি ১৯৬৪ সালের স্টেট হাইওয়ে পূনঃসংখ্যায়িত হওয়া পর্যন্ত হোয়াইট সোয়ান এবং টপিনিশের মধ্যে দ্বিতীয় শ্রেণীর রাষ্ট্রীয় মহাসড়ক ৩বি (এস.এস.এইচ- ৩বি) হিসেবে স্বাক্ষরিত হয়।  প্রকৃত পূর্ব প্রান্ত ছিল ইউ.এস-৯৭, কিন্তু ১৯৭১ সালে টার্মিনাসটি এস.আর-২২ পর্যন্ত বাড়ানো হয়েছিল। মহাসড়কটি ১৯৯১ সালে এগারোটি অন্যান্য মহাসড়কের মত আইন দ্বারা নিষিদ্ধ ছিল এবং ১ এপ্রিল, ১৯৯২ সালে কার্যকর হয়ে সিস্টেম থেকে অপসারণ করা হয়।    বর্তমানে  এসআর ২২০ বরাবর যে কোন রাস্তা দিয়ে প্রবেশ করা যায়, এবং ডাব্লিউ.এস.ডি.ও.টি দ্বারা গুরুত্বপূর্ণ সংগ্রহকারী সড়ক হিসাবে মনোনীত হয়েছে। এসআর ২২০ এর আগের সমগ্র রাউটিং শ্রেণীবদ্ধ রুট এস-৩৯০ হিসাবে মনোনীত হয়েছিল। টপিনিশ শহরের প্রাক্তন মহাসড়কের জন্য লিনডেন রোড কাছাকাছি এস.আর-২২ এর সঙ্গে জংশন মধ্যে, ০.২৭ মাইল(৪৩০ মি) একটি স্প্যান অল্প তহবিল গ্রহণের যোগ্য।    প্রধান ছেদ  alt=A wooden structure in the middle of a field|ডান|থাম্ব|240x240px|ফোর্ট সিমকো তে কাঠের তৈরি বাড়ি   তথ্যসূত্র    বহিঃসংযোগ   ওয়াশিংটন রাজ্যের জনপথ  বিষয়শ্রেণী:ওয়াশিংটন অঙ্গরাজ্যের প্রাক্তন মহাসড়ক
দারিদ্র্যসীমা কোনো ব্যক্তির আয়ের একটি সীমারেখা যা ঐ ব্যক্তির জীবনযাপনের জন্য ন্যূনতম প্রয়োজনীয় মৌলিক দ্রব্যসমূহের মূল্যের সমষ্টি। বিভিন্ন দেশের দারিদ্র্যসীমা ভিন্ন ভিন্ন হয়ে থাকে। আন্তর্জাতিক দারিদ্র্যসীমা আদিতে দৈনিক ১ মার্কিন ডলার ধার্য করা হয়েছিল। যাদের দৈনিক আয় ১ ডলারের নিচে তাদেরকে চরম দারিদ্র্যে অবস্থানকারী ব্যক্তি হিসেবে চিহ্নিত করা হয়।  দারিদ্র্যসীমা দিয়ে কোনো দেশের জনগণের জীবনযাপন কতটুকু ভালো তা নির্ধারণ করা সম্ভব নয়। কেননা সীমাটি এতই নিচে অবস্থিত যে সীমার চেয়ে বেশি আয় করলেও জীবনযাত্রার মানের তেমন কোনো উন্নতি ঘটে না। শিক্ষা, স্বাস্থ্য, পয়োনিষ্কাশন, পানি সরবরাহ ও বিদ্যুতের মত ব্যাপারগুলি দারিদ্র্যসীমাতে গণনা করা হয় না বলে এই সূচকটি দিয়ে জনগণের জীবনযাত্রার মান পুরোপুরি বোঝা সম্ভব নয়।  বিশ্বব্যাংক নিয়মিতভাবে আন্তর্জাতিক দারিদ্র্যসীমারেখা নির্ধারণ করে থাকে। এজন্য তারা সারা বিশ্বের সমস্ত দেশের মৌলিক খাদ্য, বস্ত্র ও বাসস্থানের খরচ হিসাব করে। ২০১৫ সালে বিশ্বব্যাংক নির্ধারিত দারিদ্র্য সীমাটি হল দৈনিক ১.৯০ মার্কিন ডলার। বিশ্বব্যাংকের হিসাব অনুযায়ী ২০১৫ সালে সারা বিশ্বে প্রায় ৭০ কোটি লোক চরম দারিদ্র্যসীমার নিচে বাস করছে।  ২০২৪ সালের ১৭ অক্টোবর জাতিসংঘের উন্নয়ন কর্মসূচি (ইউএনডিপি) প্রকাশিত মাল্টিডাইমেনশনাল পভার্টি ইনডেক্স অনুযায়ী চরম দারিদ্র্যে জীবনযাপন করছে বিশ্বজুড়ে ১১০ কোটি মানুষ। বিশ্বজুড়ে ১১০ কোটি মানুষ চরম দরিদ্র, অর্ধেকই ভারতে!, কালের কণ্ঠ, ১৯ অক্টোবর ২০২৪  তথ্যসূত্র  বিষয়শ্রেণী:দারিদ্র্য বিষয়শ্রেণী:সমাজকল্যাণমূলক অর্থনীতি
গিনি-বিসাউ জাতীয় ফুটবল দল () হচ্ছে আন্তর্জাতিক ফুটবলে গিনি-বিসাউয়ের প্রতিনিধিত্বকারী পুরুষদের জাতীয় দল, যার সকল কার্যক্রম গিনি-বিসাউয়ের ফুটবলের সর্বোচ্চ নিয়ন্ত্রক সংস্থা গিনি-বিসাউ ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫২ সালের ২রা জুন তারিখে, গিনি-বিসাউ প্রথমবারের মতো আন্তর্জাতিক খেলায় অংশগ্রহণ করেছে; ব্রিটিশ গাম্বিয়ায় অনুষ্ঠিত উক্ত ম্যাচে গিনি-বিসাউ পর্তুগিজ গিনি হিসেবে ব্রিটিশ গাম্বিয়াকে ২–১ গোলের ব্যবধানে পরাজিত হয়েছে।  দিয়ুর্তুস পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় গিনি-বিসাউয়ের রাজধানী বিসাউয়ে অবস্থিত। বর্তমানে এই দলের ম্যানেজারের দায়িত্ব পালন করছেন বাসিরো কঁদে এবং অধিনায়কের দায়িত্ব পালন করছেন সান্তা ক্লারার রক্ষণভাগের খেলোয়াড় মামাদু কঁদে।  গিনি-বিসাউ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে গিনি-বিসাউ এপর্যন্ত ২ বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ করেছে।  জোনাস মেন্দেস, ইনজাই ব্রাইমা, লিনো, নঁদো কো এবং ফ্রেদেরিক মঁদির মতো খেলোয়াড়গণ গিনি-বিসাউয়ের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৬ সালের নভেম্বর মাসে প্রকাশিত র‌্যাঙ্কিংয়ে গিনি-বিসাউ তাদের ইতিহাসে সর্বোচ্চ অবস্থান (২৬তম) অর্জন করে এবং ২০১০ সালের ফেব্রুয়ারি মাসে প্রকাশিত র‌্যাঙ্কিংয়ে তারা ১৯৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গিনি-বিসাউয়ের সর্বোচ্চ অবস্থান হচ্ছে ৯৯তম (যা তারা ১৯৮৪ সালে অর্জন করেছিল) এবং সর্বনিম্ন অবস্থান হচ্ছে ১৫৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  পর্তুগালের অংশ ছিল  পর্তুগালের অংশ ছিল  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮  অংশগ্রহণ করেনি  অংশগ্রহণ করেনি  ১৯৮২   ১৯৮৬   ১৯৯০   ১৯৯৪   ১৯৯৮  উত্তীর্ণ হয়নি  ২  ১  ০  ১  ৪  ৫   ২০০২  ২  ০  ১  ১  ০  ৩  ২০০৬  ২  ০  ০  ২  ১  ৪  ২০১০  ২  ০  ১  ১  ০  ১  ২০১৪  ২  ০  ১  ১  ১  ২  ২০১৮  ২  ০  ১  ১  ২  ৪  ২০২২  অনির্ধারিত  অনির্ধারিত মোট   ০/২১    ১২  ১  ৪  ৭  ৮  ১৯   তথ্যসূত্র  বহিঃসংযোগ  ফিফা-এ গিনি-বিসাউ জাতীয় ফুটবল দল    ক্যাফ-এ গিনি-বিসাউ জাতীয় ফুটবল দল   বিষয়শ্রেণী:গিনি-বিসাউ জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
জেমিমাহ রদ্রিগেজ ( ; জন্ম ৫ সেপ্টেম্বর ২০০০) একজন ভারতীয় মহিলা ক্রিকেটার। তিনি মুম্বই ক্রিকেট দলের একজন গুরুত্বপূর্ণ অল-রাউন্ডার ও মহারাষ্ট্র অনূর্ধ্ব-১৭ হকি দলের প্রাক্তন খেলোয়াড়।  ২০১৮ সালের জুনে, তিনি সেরা ঘরোয়া জুনিয়র মহিলা ক্রিকেটার হবার জন্য বিসিসিআই ও ক্রিকেটার এমএস ধোনি দ্বারা জগমোহন ডালমিয়া পুরস্কারে ভূষিত হন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:মুম্বই থেকে আগত ক্রিকেটার বিষয়শ্রেণী:মেলবোর্ন রেনেগেডসের (ডব্লিউবিবিএল) ক্রিকেটার বিষয়শ্রেণী:মুম্বইয়ের নারী ক্রিকেটার বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:পশ্চিমাঞ্চলের নারী ক্রিকেটার বিষয়শ্রেণী:ইয়র্কশায়ার ডায়মন্ডসের ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:মেলবোর্ন স্টার্সের (ডব্লিউবিবিএল) ক্রিকেটার বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:ভারতীয় রোমান ক্যাথলিক বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:ভারতের নারী টেস্ট ক্রিকেটার
কোর বলতে তুর্কি ও মঙ্গোলীয় পুরাণে জিনের মতো একটি অস্তিত্বকে বোঝায়। এটিকে একটি অদৃশ্য সত্তা হিসেবে ভাবা হয়। যদিও এগুলি বেশিরভাগই স্বাধীনভাবে আচরণ করে, তবে কখনও কখনও এগুলি কোন নির্দিষ্ট স্থান যেমন গাছ, সেতুর নিচের জায়গা বা ধ্বংসাবশেষের সাথে যুক্ত থাকে। মানব-সত্তার মতো, একটি কোর ভালো (আক-কোর বা সাদা কোর) অথবা খারাপ (কারা-কোর বা কালো কোর) হতে পারে এবং তাই মানুষের মতো তাদেরও স্বাধীন ইচ্ছাশক্তি থাকে।Sulteev, Rustem. "Arçura/Şüräle: Mythical Spirits of the Volga-Ural Forests." Acta Orientalia Academiae Scientiarum Hungaricae 71.1 (2018): 45-69. তারা মারা গেলে দৃশ্যমান হয়ে ওঠে।  কোর ইয়ের মতো কোন রক্ষাকারী আত্মা নয়। কোরকে বেশ কিছু মানসিক ব্যাধির জন্য দায়ী বলে মনে করা হয়।  ইসলাম গ্রহণের পর, তাদের স্থান জিন দ্বারা দখল করা হয়। সুতরাং, মনে করা হয় যে তারা আগুন থেকে সৃষ্টি হয়েছে, লোহাকে ভয় পায়, এবং বিসমিল্লাহ পাঠ করার পর অদৃশ্য হয়ে যায়। যদিও সাধারণভাবে মানুষ তাদের ভয় পায়, কিন্তু তারা প্রকৃতপক্ষে অশুভ নাও হতে পারে।Deniz Karakurt Türk Söylence Sözlüğü: Turkish - Turkic Mythology Dictionary / Glossary Deniz Karakurt 2011 page 114  এই শব্দটি রুশ শব্দ কোর্টের সঙ্গেও যুক্ত, যা দিয়ে দুষ্ট শক্তি যেমন দানব বা শয়তানকে বোঝায়।   তথ্যসূত্র   বিষয়শ্রেণী:জ্বীন
আলেসসান্দ্রো জানোলি (; জন্ম: ৩ অক্টোবর ২০০০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলির হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০২২ সালে, জানোলি ইতালি অনূর্ধ্ব-২১ দলের হয়ে ইতালির বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আলেসসান্দ্রো জানোলি ২০০০ সালের ৩রা অক্টোবর তারিখে ইতালির কাপ্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  জানোলি ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি ২ ম্যাচে অংশগ্রহণ করেছেন।   তথ্যসূত্র    বহিঃসংযোগ                 বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ফুটবল ফুলব্যাক বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:উনিওনে স্পোর্তিভা সালের্নিতানা ১৯১৯-এর খেলোয়াড়
রাজা () হল ইন্দ্র কুমার পরিচালিত ১৯৯৫ সালের ভারতীয় হিন্দি ভাষার প্রণয়ধর্মী চলচ্চিত্র। ছবিটির কাহিনী রচনা করেছেন নৌশির খাতাউ এবং সুর করেছেন নাদিম-শ্রাবণ। এতে শ্রেষ্ঠাংশে অভিনয় করেছেন মাধুরী দীক্ষিত, সঞ্জয় কাপুর, মুকেশ খান্না, দিলীপ তাহিল ও পরেশ রাওয়াল।  চলচ্চিত্রটি ১৯৯৫ সালের ২৩শে জুন ভারতে মুক্তি পায়। সমালোচকগণ তাদের পর্যালোচনায় ছবিটির বেশ কিছু ত্রুটি কথা উল্লেখ করলেও ছবিটি হিট হয় এবং সে বছরের সর্বোচ্চ আয়কারী চলচ্চিত্রের তালিকায় চতুর্থ স্থান অধিকার করে। মাধুরী দীক্ষিত তার ভূমিকার জন্য শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে স্টার স্ক্রিন পুরস্কার অর্জন করেন।  কুশীলব  মাধুরী দীক্ষিত - মধু গাড়েওয়াল  সঞ্জয় কাপুর - রাজা  মুকেশ খান্না - রানা মহেন্দ্র প্রতাপ গাড়েওয়াল  রিতা ভাদুরী - সুমিত্রা গাড়েওয়াল  পরেশ রাওয়াল - ব্রিজনাথ "বিরজু" পতংওয়ালা  দিলীপ তাহির - বিশ্ব গাড়েওয়াল  টিকু তালসানিয়া - নেতাজী  দীনেশ হিঙ্গু  সঙ্গীত চলচ্চিত্রের সুর ও সঙ্গীত পরিচালনা করেছেন নাদিম-শ্রাবণ এবং গীত লিখেছেন সমীর। ছবিটির গানগুলো হিট হয় এবং গানের অ্যালবামটি সে বছরের সর্বোচ্চ বিক্রিত অ্যালবামের তালিকায় দ্বিতীয় স্থান অধিকার করে।  গানের তালিকা  তথ্যসূত্র  বহিঃসংযোগ    বিষয়শ্রেণী:১৯৯৫-এর চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:১৯৯০-এর দশকের প্রণয়ধর্মী চলচ্চিত্র বিষয়শ্রেণী:ইন্দ্র কুমার পরিচালিত চলচ্চিত্র বিষয়শ্রেণী:নাদিম-শ্রাবণ সুরারোপিত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র
হায়রে মানুষ রঙ্গীন ফানুস ১৯৮২ সালে বাংলাদেশের জাতীয় চলচ্চিত্র পুরস্কার প্রাপ্ত চলচ্চিত্র বড় ভালো লোক ছিল-এর একটি গান। ধীর-লয়ের এই মরমী সংগীতের গীতিকার ছিলেন খ্যাতনামা সাহিত্যিক সৈয়দ শামসুল হক। আলম খানের সুর ও সংগীত আয়োজনে এই গানে কন্ঠ দেন এন্ড্রু কিশোর। চলচ্চিত্রে এই গানের সঙ্গে ঠোঁট মেলান অভিনেতা আনোয়ার হোসেন। এই গানের দৃশ্যায়নে প্রবীর মিত্রও ছিলেন। মানব জীবনের অবধারিত পরিণতি এই গানের মুখ্য বিষয়। গানটির গীতি কতিপয় দেশী বাংলা শব্দ ব্যবহারের জন্য আলোচিত। গীতি রচনা করার ক্ষেত্রে  সৈয়দ শামসুল হক রবীন্দ্র সঙ্গীত ও নজরুল গীতিতে ব্যবহার হয়নি, এমন শব্দ ব্যবহার করেছেন। এই গানটির সঙ্গীতায়োজন ও কণ্ঠদানের জন্য আলম খান এবং এন্ড্রু কিশোর জাতীয় চলচ্চিত্র পুরস্কার অর্জন করেন। (বাকি অংশ পড়ুন...)
আল-ফুরাত মিডিয়া সেন্টার, বা ফুরাত মিডিয়া ফাউন্ডেশন ( ), হল একটি ইসলামিক স্টেট মিডিয়া সংস্থা যা ২০১৫ সালের জানুয়ারিতে প্রতিষ্ঠিত হয়েছিল।  আল-ফুরাত মিডিয়া সেন্টার আরবি ও ইংরেজি ছাড়াও একাধিক ভাষায় ভিডিও, অডিও এবং পাঠ্য উপকরণ তৈরি করে; রাশিয়ান, কাজাখ, তুর্কি, কিরগিজ, তাজিক এবং ইন্দোনেশিয়ান।   ইতিহাস  ২০১৬ সালের গ্রীষ্মে, আল-ফুরাত মিডিয়া সেন্টার ইন্দোনেশীয় ভাষায় " আল-ফাতিহিন ম্যাগাজিন " চালু করে।  ১৭ জানুয়ারি, ২০১৬-এ, আল-ফুরাত মিডিয়া সেন্টার (   আক্ষরিকঃ দ্রুতই, দ্রুতই) নামে নাশিদ প্রকাশ করেছে।  এই নাশিদ ইসলামের কাফেরদের হত্যা এবং রক্তে রাস্তা ভরাট করার কথা বলে। ২০১৮ সালের ১৯শে সেপ্টেম্বর, আল-ফুরাত "এটা 'ইবাদাহ' " শিরোনামে একটি ইংরেজি নাশিদ প্রকাশ করে।  ২০২২ সালের ১৩ই মে, আল-ফুরাত মিডিয়া ফাউন্ডেশন টেলিগ্রামে "অবিশ্বাসী পশ্চিমের প্রতি বার্তা" (  ) শিরোনামে একটি ভিডিও প্রকাশ করে ।    তথ্যসূত্র   বিষয়শ্রেণী:ইসলামি গণমাধ্যম বিষয়শ্রেণী:রাষ্ট্রীয় গণমাধ্যম বিষয়শ্রেণী:আরবি ভাষার গণমাধ্যম বিষয়শ্রেণী:রুশ ভাষার গণমাধ্যম বিষয়শ্রেণী:ইংরেজি ভাষার গণমাধ্যম বিষয়শ্রেণী:২০১৫-এ প্রতিষ্ঠিত গণমাধ্যম কোম্পানি বিষয়শ্রেণী:আরবি ভাষার লেখা থাকা নিবন্ধ
নিশির ডাক (    ) একটি ভারতীয় বাংলা টেলিভিশনের অতিপ্রাকৃত সোপ অপেরা ।৩ ডিসেম্বর ২০১৮-এ বাংলা সাধারণ বিনোদন চ্যানেল কালার্স‌ বাংলায় এর সম্প্রচার শুরু হয়।   ডিজিটাল প্ল্যাটফর্ম ভুট এ এটি পাওয়া যায়।  এটি শ্রী ভেঙ্কটেশ ফিল্মসের প্রযোজিত।   এতে  স্বৈরিতি ব্যানার্জি, টুম্পা ঘোষ এবং সৌম্য ব্যানার্জি  প্রধান ভূমিকায় অভিনয় করেছেন।   গল্প   শ্রীময়ী ও তার স্বামী নিজেদের বিয়ের দিন ফেরার পথে একটি ভয়ানক ও পরিত্যক্ত কালীমন্দিরের সামনে ফুটফুটে ছোট্ট মেয়ে তারাকে খুঁজে পায়। তারাকে দু'জনে মেয়ে হিসাবে দত্তক নেয়।কিছুদিন পরে এক ভীষণদর্শন তান্ত্রিক অঘোরনাথ তাদের বাড়ির দরজায় এসে উপস্থিত হয়। সে দাবি করে তারা তার হাতে তুলে দিতে হবে। কিন্তু শ্রীময়ী কিছুতেই রাজি হয় না। সে পুলিশকে ডাকে। অঘোরনাথ হাল ছাড়ে না, সে এক নিশিকে নিজের ক্রীতদাসী বানায়।সেই নিশি নানা ছলে বলে কৌশলে শ্রীময়ীর দেওরকে নিজের প্রেমের ফাঁদে ফাঁসিয়ে বিয়ে করে বাড়ির ছোট বউ হিসাবে প্রবেশ করে। নিশি বিভিন্ন সময়ে বিভিন্ন রূপ ধারণ করে, বাড়ির লোকজনকে বিভ্রান্ত করে। তার একটাই উদ্দেশ্য, ছোট্ট তারাকে তান্ত্রিক অঘোরনাথের হাতে তুলে দেওয়া। কিন্তু তারা উপরে রয়েছে ঈশ্বরের আশীর্বাদ। ফলে নিশি বারংবার বিফল হয়। তারা নিজেকে ও নিজের নতুন পরিবারকে রক্ষা করতে থাকে।এ ভাবেই শুভ ও অশুভ শক্তির মধ্যে দ্বন্দ্বের মধ্যে দিয়ে এগিয়ে চলে গল্প। শ্রীময়ী পারবে তো অঘোরনাথ আর নিশির হাত থেকে নিজের ছোট্ট মেয়েকে রক্ষা করতে।  ধারণা পূর্বে, বাংলায় অনেকে একে অপরকে বলতো, এক ডাকে সাড়া দিতে নেই, ওটা আসলে নিশির ডাক- এরকম আরও কত কী।… এগুলি আসলে সবই কুসংস্কার, ভ্রান্ত ধারণা। এই অন্ধ বিশ্বাসকে সম্বল করেই টিভির পর্দায় এই ধারাবাহিক নির্মাণ করা হয়।  অভিনয়ে চরিত্রঅভিনয়েনিশিসৈরিতি বন্দ্যোপাধ্যায় / গীতশ্রী রায়শ্রীময়ীটুম্পা ঘোষতারাসুকন্যা চ্যাটার্জিরুদ্রশুভঙ্কর সাহা / সৌম ব্যানার্জিঅঘোরনাথসন্দীপ দেডামরিসৃজা কীর্তিতুলসীমৌমিতা গুপ্তনাগিন(পিসিমনি)মাফিন চক্রবর্তী   তথ্যসূত্র   বিষয়শ্রেণী:২০১৮-এ অভিষিক্ত ভারতীয় টেলিভিশন ধারাবাহিক বিষয়শ্রেণী:কালার্স বাংলার মৌলিক অনুষ্ঠান বিষয়শ্রেণী:ভারতীয় নাট্য টেলিভিশন ধারাবাহিক
অধিকাংশ পাল উৎকীর্ণ লিপির প্রতিষ্ঠাকাল হিসেবে রাজবর্ষের উল্লেখ রয়েছে, কোনও সর্বজন-পরিচিত পঞ্জিকা যুগের উল্লেখ নেই। এই কারণে পাল রাজাদের রাজাবলির কালরেখা নির্ণয় করা কঠিন। বিভিন্ন লিপি ও ঐতিহাসিক নথির ব্যাখ্যার ভিত্তিতে ইতিহাসবিদগণ নিম্নোক্ত পাল রাজাবলিটি নির্ণয় করেছেন:   রমেশচন্দ্র মজুমদার (১৯৭১) আব্দুল মোমিন চৌধুরী (১৯৬৭) বিন্ধ্যেশ্বরীপ্রসাদ সিনহা (১৯৭৭) দীনেশচন্দ্র সরকার (১৯৭৫-৭৬) দিলীপকুমার গঙ্গোপাধ্যায় (১৯৯৪) প্রথম গোপাল ৭৫০–৭৭০ ৭৫৬–৭৮১ ৭৫৫–৭৮৩ ৭৫০–৭৭৫ ৭৫০-৭৭৪ ধর্মপাল ৭৭০–৮১০ ৭৮১–৮২১ ৭৮৩–৮২০ ৭৭৫–৮১২ ৭৭৪-৮০৬ দেবপাল ৮১০–আনুমানিক ৮৫০ ৮২১–৮৬১ ৮২০–৮৬০ ৮১২–৮৫০ ৮০৬-৮৪৫ মহেন্দ্রপাল অনুল্লিখিত (মহেন্দ্রপালের অস্তিত্ব পরবর্তীকালে আবিষ্কৃত একটি তাম্রলিপির মাধ্যমে প্রমাণিত হয়।) ৮৪৫-৮৬০ প্রথম শূরপাল প্রথম বিগ্রহপালের বিকল্প নাম বলে বিবেচিত ৮৫০–৮৫৮ ৮৬০-৮৭২ দ্বিতীয় গোপাল (তামার প্লেট ১৯৯৫ সালে আবিষ্কৃত হয়। শিলালিপির পাঠ্য ২০০৯ সালে প্রকাশিত হয়।) প্রথম বিগ্রহপাল ৮৫০–৮৫৩ ৮৬১–৮৬৬ ৮৬০–৮৬৫ ৮৫৮–৬০ ৮৭২–৮৭৩ নারায়ণপাল ৮৫৪–৯০৮ ৮৬৬–৯২০ ৮৬৫–৯২০ ৮৬০–৯১৭ ৮৭৩-৯২৭ রাজ্যপাল ৯০৮–৯৪০ ৯২০–৯৫২ ৯২০–৯৫২ ৯১৭–৯৫২ ৯২৭-৯৫৯ তৃতীয় গোপাল ৯৪০–৯৫৭ ৯৫২–৯৬৯ ৯৫২–৯৬৭ ৯৫২–৯৭২ ৯৫৯-৯৭৬ দ্বিতীয় বিগ্রহপাল ৯৬০–আনুমানিক ৯৮৬ ৯৬৯–৯৯৫ ৯৬৭–৯৮০ ৯৭২–৯৭৭ ৯৭৬-৯৭৭ প্রথম মহীপাল ৯৮৮–আনুমানিক ১০৩৬ ৯৯৫–১০৪৩ ৯৮০–১০৩৫ ৯৭৭–১০২৭ ৯৭৭–১০২৭ নয়পাল ১০৩৮–১০৫৩ ১০৪৩–১০৫৮ ১০৩৫–১০৫০ ১০২৭–১০৪৩ ১০২৭–১০৪৩ তৃতীয় বিগ্রহপাল ১০৫৪–১০৭২ ১০৫৮–১০৭৫ ১০৫০–১০৭৬ ১০৪৩–১০৭০ ১০৪৩–১০৭০ দ্বিতীয় মহীপাল ১০৭২–১০৭৫ ১০৭৫–১০৮০ ১০৭৬–১০৭৮/৯ ১০৭০-১০৭১ ১০৭০-১০৭১ দ্বিতীয় শূরপাল ১০৭৫–১০৭৭ ১০৮০–১০৮২ ১০৭১–১০৭২ ১০৭১–১০৭২ রামপাল ১০৭৭–১১৩০ ১০৮২–১১২৪ ১০৭৮/৯–১১৩২ ১০৭২–১১২৬ ১০৭২–১১২৬ কুমারপাল ১১৩০–১১৩৫ ১১২৪–১১২৮ ১১৩২–১১৩৬ ১১২৬–১১২৮ ১১২৬–১১২৮ চতুর্থ গোপাল ১১৪০–১১৪৪ ১১২৯–১১৪৩ ১১৩৬–১১৪৪ ১১২৮–১১৪৩ ১১২৮–১১৪৩ মদনপাল ১১৪৪–১১৬২ ১১৪৩–১১৬২ ১১৪৪–১১৬১/৬২ ১১৪৩–১১৬১ ১১৪৩–১১৬১ গোবিন্দপাল ১১৫৫–১১৫৯ অনুল্লিখিত ১১৬২-১১৭৬ বা ১১৫৮-১১৬২ ১১৬১–১১৬৫ ১১৬১–১১৬৫ পালপাল অনুল্লিখিত অনুল্লিখিত অনুল্লিখিত ১১৬৫–১১৯৯ ১১৬৫–১২০০  টীকা:  প্রথম যুগের ইতিহাসবিদগণ মনে করতেন যে, প্রথম বিগ্রহপাল ও প্রথম শূরপাল একই ব্যক্তির দুই নাম। বর্তমানে জানা গিয়েছে যে, তাঁরা দুইজন জ্ঞাতিভ্রাতা ছিলেন। তাঁরা একই সময়ে (হয়ত ভিন্ন ভিন্ন অঞ্চলে) বা একজনের পর অপর জন শাসনকার্য চালান।  আব্দুল মোমিন চৌধুরী গোবিন্দপাল ও তাঁর উত্তরসূরি পালপালকে পাল সম্রাটবংশের সদস্য হিসেবে স্বীকার করেননি।  বিন্ধ্যেশ্বরীপ্রসাদ সিনহার মতে, গয়া উৎকীর্ণ লিপিটিকে “গোবিন্দপালের রাজত্বকালের ১৪শ বৎসর” বা “গোবিন্দপালের রাজত্বকালের ১৪ বছর পর” – এই দুই ভাবে পড়া যায়। তাই এক্ষেত্রে দুটি তারিখ প্রযোজ্য হওয়ার সম্ভাবনা আছে।তথ্যসূত্র  বিষয়শ্রেণী:ভারতের ইতিহাস টেমপ্লেট
thumb|ফণীশ্বরনাথ রেণু ফণীশ্বরনাথ রেণু (১৯২১ — ১১ এপ্রিল, ১৯৭৭) প্রখ্যাত হিন্দি সাহিত্যিক ও স্বাধীনতা সংগ্রামী।   প্রারম্ভিক জীবন  ফণীশ্বরনাথ মণ্ডল একজন হিন্দি প্রগতিশীল সাহিত্যের এক অবিস্মরণীয় গল্পকার। তার জন্ম বিহারের পূর্নিয়া জেলার ওরাহিতে। তার পিতা শীলানাথ মন্ডলের কাছেই তিনি প্রাথমিক লেখাপড়া করেন। নেপালের কৈরালা পরিবারে থাকাকালীন সেদেশের বিরাটনগর হতে ম্যাট্রিক পাশ করেন। কাশী বিশ্ববিদ্যালয়ে পড়াকালীন ভারত ছাড়ো আন্দোলনে যোগ দেন।   সাহিত্য  তার বিখ্যাত উপন্যাস ময়লি আঁচল প্রকাশিত হয় ১৯৫৪ খৃষ্টাব্দে। এই সাহিত্যকর্ম তাকে সার্বিক পরিচিতি এনে দেয়। 'ময়লি আঁচল' বাংলা (ময়লা আঁচল) ছাড়াও অনেক ভাষায় অনূদিত হয়েছে। এই কাহিনীর পরবর্তী অংশ 'পরতী পরিকথা'। চাকরিজীবী মহিলাদের নিয়ে লেখা উপন্যাস 'দীর্ঘতপা' একসময় পাটনায় বিতর্কের সৃষ্টি করে। গ্রামীণ মানুষের বঞ্চনা ও শোষণ ছিল তার কাহিনীর উপজীব্য বিষয়। তার ছোটগল্প ছোট ও বড় পর্দায় চলচ্চিত্রায়িত হয়েছে। প্রথম জীবনে কবিতা লিখতেন। স্মৃতিকথা, রিপোর্টাজ ইত্যাদিও লিখেছেন। 'আদিম রাত্রি কি মহক' ও 'ঠুমরী' হল তার ছোটগল্প সংকলন। সাহিত্যিক সতীনাথ ভাদুড়ীর সাথে হৃদ্যতার সম্পর্ক ছিল। তিনি সতীনাথ ভাদুড়ীকে নিয়ে বাংলায় 'ভাদুড়ীজি' নামে দীর্ঘ স্মৃতিকথা রচনা করেন। বাংলার হাংরি সাহিত্য আন্দোলনকে স্বাগত জানিয়েছিলেন তিনি।   রাজনীতি  ১৯৪২ এর ভারত ছাড়ো আন্দোলনে যোগদান করে কারাবাস হয়। ভাগলপুর সেন্ট্রাল জেলে তার সহ রাজবন্দী ছিলেন সতীনাথ ভাদুড়ী। নেপালের রানাশাহীর বিরুদ্ধে সশস্ত্র বিপ্লবী আন্দোলনেও অংশ নিয়েছেন ১৯৫০ সালে। বিহারের প্রগতিশীল লেখক সংঘে জড়িত ছিলেন। জীবনের শেষ লগ্নে জরুরী অবস্থানকালীন জয়প্রকাশ নারায়নের আন্দোলনের সাথেও যুক্ত হন তিনি এবং জেলে যান। জরুরী অবস্থা ও শিল্পী সাহিত্যিকদের কন্ঠরোধের প্রতিবাদস্বরূপ তার প্রাপ্ত পদ্মশ্রী পুরস্কার ফিরিয়ে দেন ও স্বাধীনতা সংগ্রামী ভাতা প্রত্যাখ্যান করেন ফণীশ্বরনাথ রেণু।   মৃত্যু  ১১ এপ্রিল, ১৯৭৭ মৃত্যুবরণ করেন এই সাহিত্যিক।   তথ্যসূত্র   বিষয়শ্রেণী:১৯২১-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:ভারতীয় সাহিত্যিক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:ভারতীয় স্মৃতিকথাকার বিষয়শ্রেণী:মিথিলার লেখক বিষয়শ্রেণী:হিন্দি ভাষার লেখক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:আরারিয়া জেলার ব্যক্তি
আলভী আহমেদ একজন বাংলাদেশী পরিচালক, লেখক এবং অনুবাদক। তিনি বাংলাদেশী টেলিভিশন মিডিয়ায় প্রায় ১০০ এর কাছাকাছি ধারাবাহিক নাটক ও স্বল্পদৈর্ঘ্যের নাটক এবং চলচ্চিত্র নির্মাণ করেছেন। তার পরিচালিত চলচ্চিত্র ইউটার্ন ২০১৫ সালে দেশজুড়ে ৮০টির বেশি সিনেমা হলে মুক্তি পায়। তিনি প্রখ্যাত জাপানি কথাসাহিত্যিক হারুকি মুরাকামির কিছু গল্প ও উপন্যাস বাংলায় অনুবাদ করেছেন। এছাড়াও তার মৌলিক উপন্যাস জীবন অপেরা ২০২১ সালে প্রকাশিত হয়।   শিক্ষা ও ব্যক্তিজীবন  আলভী আহমেদ বরিশাল ক্যাডেট কলেজ থেকে মাধ্যমিক এবং উচ্চ মাধ্যমিক শিক্ষা সম্পন্ন করেন। শিক্ষাজীবনে তিনি আন্তক্যাডেট কলেজ সাহিত্য এবং সাংস্কৃতিক প্রতিযোগিতায় বিতর্কে স্বর্ণপদক লাভ করেন। এছাড়াও বাংলাদেশ টেলিভিশন বিতর্ক প্রতিযোগিতায় শ্রেষ্ঠ বক্তার গৌরব অর্জন করেছিলেন। উচ্চমাধ্যমিক পরীক্ষায় সমগ্র বাংলাদেশের মধ্যে সম্মিলিত মেধা তালিকায় তার স্থান ছিল দ্বিতীয়। ২০০৫ সালে বাংলাদেশ প্রকৌশল এবং প্রযুক্তি বিশ্ববিদ্যালয় থেকে তড়িৎ প্রকৌশলে স্নাতক ডিগ্রী অর্জন করেন। ২০১৬ সালে তিনি জিনাত হোসেনের সাথে বিবাহ বন্ধনে আবদ্ধ হন।   কর্মজীবন  ২০০৫ সালে আলভী আহমেদ টেলিকম অপারেটর গ্রামীণফোনে সিস্টেম ইঞ্জিনিয়ার হিসাবে কর্মজীবন শুরু করেন। পরবর্তীতে তিনি চাকরি ছেড়ে দেন এবং সৃজনশীল পেশায় আত্মনিয়োগ করেন। তার পরিচালিত প্রথম টিভি নাটক স্টেশন একাত্তর ২০০৬ সালের ২৬ মার্চ আরটিভিতে প্রচারিত হয়। ২০০৬ সাল থেকে বর্তমান পর্যন্ত তিনি প্রায় ১০০টি ধারাবাহিক নাটক ও স্বল্পদৈর্ঘ্যের নাটক পরিচালনা করেছেন ও একাধিক পুরস্কার অর্জন করেছেন। তার পরিচালিত নাটকগুলো বাংলাদেশী টেলিভিশন মিডিয়াতে দর্শক নন্দিত হয়েছে। নাটক পরিচালনা করার পাশাপাশি তিনি কিছু বিদেশী লেখকের বই বিশেষত জাপানি কথাসাহিত্যিক হারুকি মুরাকামির কিছু বই অনুবাদ করেন।   চলচ্চিত্র  ২০১৫ সালে তার পরিচালিত ঢালিউড চলচ্চিত্র ইউটার্ন মুক্তি পায়। চলচ্চিত্রটিতে মিশা সওদাগর, মৌটুসী বিশ্বাস, শহীদুজ্জামান সেলিম, শিপন মিত্র, ইরফান সাজ্জাদ, আইরিন সুলতানা অভিনয় করেছেন। চলচ্চিত্রটি সারা বাংলাদেশে ৮০টিরও বেশি হলে চলচ্চিত্রটি মুক্তি পায়।   নাটক  তিনি প্রায় ১০০টি ধারাবাহিক ও স্বল্প দৈর্ঘ্যের নাটক পরিচালনা করেছেন। এর মধ্যে উল্লেখযোগ্য হল- বাতাসে মুক্তির ঘ্রাণ, শূণ্য থেকে শুরু, ভ্যাগাবণ্ড, দ্য কর্পোরেট, ২৪৪১১৩৯ (বেলা বোস), নীল বোতাম, তহমিনার দিনযাপন, প্যারালাল ইমেজ, স্বপ্নের মত দিন ইত্যাদি।  অনুবাদকৃত বই   নরওয়েজিয়ান উড   পুরস্কার ও মনোনয়ন   ক্রমিক  বছর  পুরস্কারের নাম  বিভাগ  নাটক  ফলাফল ০১ ২০০৮  ১১তম মেরিল-প্রথম আলো পুরস্কার  সমালোচক পুরস্কার বিভাগে শ্রেষ্ঠ নাট্যকারের জন্য মনোনয়ন  কুসুম ও মূর্খ মফিজের গল্প  ০২ ২০০৮  ১০ম সিজেএফবি পারফরম্যান্স পুরস্কার  শ্রেষ্ঠ নাট্য নির্দেশক পুরস্কার (ধারাবাহিক নাটক)  আড্ডা  ০৩ ২০১১  ১৪তম মেরিল-প্রথম আলো পুরস্কার  সমালোচক পুরস্কার বিভাগে শ্রেষ্ঠ নাট্যকার এবং শ্রেষ্ঠ নাট্য নির্দেশকের জন্য মনোনয়ন  তহমিনার দিনযাপন ০৪  ২০১২  আরটিভি স্টার অ্যাওয়ার্ড  শ্রেষ্ঠ নাট্য নির্দেশক বিভাগে পুরস্কার  ইলুউশন   ০৫  ২০১৫  আরটিভি স্টার অ্যাওয়ার্ড  শ্রেষ্ঠ নাট্যকার বিভাগে পুরস্কার  অদৃশ্য মানব     চিত্রশালা    তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:বাংলাদেশী প্রকৌশলী বিষয়শ্রেণী:বাংলাদেশী পরিচালক বিষয়শ্রেণী:বাংলাদেশী নাট্যকার বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী অনুবাদক বিষয়শ্রেণী:বরিশাল ক্যাডেট কলেজের প্রাক্তন শিক্ষার্থী
কালেন সংখ্যা হল n · 2n + 1 আকৃতির সব স্বাভাবিক সংখ্যা। একে Cn আকারে লেখা হয়। জেমস কালেন ১৯০৫ সালে প্রথম এই সংখ্যা নিয়ে গবেষণা করেন।  এটা দেখা গেছে যে, প্রায় সমস্ত কালেন সংখ্যা যৌগিক সংখ্যা। যে কয়েকটি মৌলিক কালেন সংখ্যার সন্ধান পাওয়া গেছে, তাদের সংশ্লিষ্ট n এর মান হচ্ছে, n = 1, 141, 4713, 5795, 6611, 18496, 32292, 32469, 59656, 90825, 262419, 361275, 481899 এবং 1354828 তা সত্ত্বেও অনুমান করা হয়েছে যে, কালেন মৌলিক সংখ্যার সংখ্যা অগুণতি।  ২০০৫ সালের আগস্টে Mark Rodenkirch এখন পর্যন্ত সবচেয়ে বড় কালেন মৌলিক সংখ্যাটি বের করেন, যার সংশ্লিষ্ট    কয়েকটি তথ্যঃ    একটি কালেন সংখ্যা Cn, p=2n-1 দ্বারা বিভাজ্য, যদি p, 8k-3 আকৃতির কোন মৌলিক সংখ্যা হয়।  এছাড়াও ফার্মার ক্ষুদ্র তত্ব থেকে জানা যায় যে, p যদি একটি বিজোড় মৌলিক হয়, তাহলে Cm(k) p দ্বারা নিঃশেষে বিভাজ্য, যেখানে m(k) = (2k − k) · (p − 1) − k (k > 0)  কোন বিজোড় মৌলিক সংখ্যা, p, C(p+1)/2 কে নিঃশেষে ভাগ করে যদি জ্যাকবি প্রতীক (2|p) এর মান -1 হয়।  কোন বিজোড় মৌলিক সংখ্যা, p, C(3p-1)/2 কে নিঃশেষে ভাগ করে যদি জ্যাকবি প্রতীক (2|p) এর মান +1 হয়।  এটা এখনো অজানা যে, এমন কোন মৌলিক সংখ্যা pএর অস্তিত্ব আছে কিনা, যার জন্য  ও মৌলিক।  কখনো কখনো n · bn + 1 আকৃতির সংখ্যাকে সাধারনীকৃত কালেন সংখ্যা বলা হয় যেখানে, n + 2 > b  বিষয়শ্রেণী:সংখ্যা বিষয়শ্রেণী:পূর্ণ সংখ্যার ধারা